dh-unibe/image-text_koenigsfelden-charters-post-1500 huggingface dataset:
Wir, swester Adelheit, dù epthissen, und der convente gemeinlich ze Chùngesfelt, Sant Claren ordens, in Costentzˀ
bistuͦm, ✳ vergehen und tuͦn chunt allen den, die disen brief ansehent oder hoͤrent lesen, ✳ das wir des selgereites, so uns dù
erber frowe, ✳ froͧ Uͤdelhilt, selig, hern Ruͦdolfs von Halwile husfrowe, ✳ mit wissend der hochgebornen, unser gnedigen frowen, froͧ
Agnes, wilent kùneginne ze Ungnˀ, schuͦf und gab, ✳ verriht und bewiset sin von unser gnedigen froͧwen von Ungern. ✳
und dar umbe zuͦ einer widerlegunge, so han wir ir geordenet und gegeben, ✳ der egnatnen froͧ Uͤdelhilt, selig, elf stucke geltes
ze einem ewigen jartzit ✳ uf den guͤtern, dù ze Otwissingen gelegen sint und vormales varen Egidien von Rubiswile, ✳ dù
selben guͤter buwet Uͦlrich von Snartwile und Wernher Peyer, ✳ und haben dis gift und ordenunge getan mit gunst
und heissung unser hochgebornen, gnedigen frowen von Ungnˀ, ✳ dù uns oͧch dù vorgeschribenù guͤter schuͦf ge und gab, ✳ also
bescheidenlich, das wir und die ✳ ✳ bruͤder allù jar ewecklich in unsmˀ chloster ir jartzit began suͤllen an sant Syxten tag
mit einer gesungˀ selmesse und mit andnˀ guͦten dingen ✳ un̄ dù swestˀ, dù der herschaft jartzit pfliget, dù sol dù eilf stucke
in nemen ✳ und sol den bruͦdnˀ da von siben schilling geben ✳ zuͦ dem male, ✳ und ein stucke an das lieht in der kylchen, ✳ un̄
zwei stucke zuͦ der spende gemeinen, armen lùten, ✳ und den swestern in dem chloster ein pfunt zuͦ dem male, ✳ und ein
pfunt sol man teilen under die swestnˀ. ✳ und ze einer merrē sicherheit und offem urchunde ✳ so han wir gebettē unsˀ genedigē
frowē von Ungnˀ, ✳ das si ir ingesigel zuͦ unsrē ingesigeln gehencket hat an disen brief, ✳ so einer gezùgsami aller der dinge,
so da obnan verschriben stant. ✳ dirr brief ist geben ze Chùngesfelt, an sant Uͦlrichs tag, ✳ do man zalte von Christes gebùrte drùcehenhundert jar dar nach in dem vier und drizigostem jar. ✳
Königsf. 143
Staatsarchiv
AARGAU
dˀ vō Halwil jarzit
334
Otwissingen iij
umb xj stuck gelts
uff
dem guͦtt zuͦ Otwissing₎
vō Halwil jargezit
K
H 33 ✳
wie man es began sol dˀ ✳ vj ✳